Netikrosios šelmeninės kregždės

Lillia

Netikrosios šelmeninės kregždėsterminai.vlkk.lt / Netikrosios šelmeninės kregždės  (Cecropis) – kregždinių (Hirundinidae) šeimos paukščių gentis. Genties lotyniškas pavadinimas kilo iš senovės graikų kalbos žodžio ‘Kekropis’, reiškiančio „Atėnų moteris“.researchgate.net / A systematic ornithological study of the Northern region of Iranian Plateau, including bird names in native language; Authors: Peyman Mikaili, Romana Dolati, Mohammad Hossein Asghari, Jalal Shayegh. | January 2012The Helm dictionary of scientific bird names By James A Jobling | Publication date 2010

 Paplitimas 
Plačiai paplitusi kregždžių gentis. Jos rūšys gyvena beveik visoje Afrikoje, Azijoje šiauriausiai gyvena iki Baikalo ežero šiaurinių pakraščių bei Pietų Europoje. Kartais nuo įprastų joms gyvenamų regionų užklysta į kitus, tolimesnius nuo savo arealo regionus, pavyzdžiui, daūrinės šelmeninės kregždės (Cecropis daurica) į Islandiją, Azorų salas ir panašiai. iucnredlist.org / Red-rumped Swallow Cecropis daurica. Tarptautinė raudonoji knyga. Last assessed: 01 October 2016. Dauguma rūšių gyvena sėsliai, dalis yra sezoninės migrantės.

 Išvaizda 
Nedidelių ryškiaspalvių, gana panašių viena į kitą plunksniniu apdaru paukščių gentis. Snapas trumpas ir plokščias, žiotys labai plačios. Kojos neilgos. Mažiausios gentyje mažosios šelmeninės kregždės (Cecropis abyssinica), jų kūno ilgis 15–19 cm, svoris 16–27 gbirdsoftheworld.org / Lesser Striped Swallow Cecropis abyssinica. Pasaulio paukščių vadovas (Handbook of the Birds of the World). Tikrinta: 29 May 2022 - Lietuvoje gyvenančios šelmeninės kregždės (Hirundo rustica) dydžio rūšis. Stambiausios kūno ilgiu ir svoriu gentyje yra afrikinės šelmeninės kregždės (Cecropis senegalensis), jų kūno ilgis iki 24 cm, svoris 38–54 g.birdsoftheworld.org / Mosque Swallow Cecropis senegalensis. Pasaulio paukščių vadovas (Handbook of the Birds of the World). Tikrinta: 29 May 2022

 Porūšiai 
Pasaulio paukščių vadovo (Handbook of the Birds of the World) 2022 m. internetinėje versijoje išskiriamos 8 netikrųjų šelmeninių kregždžių (Cecropis) genties rūšys.Red-rumped Swallow Cecropis daurica. birdsoftheworld.org. Tikrinta: 24 May 2022

Leidinyje „Pasaulio paukščiai: rekomenduojami angliški pavadinimai“ (Birds of the World: Recommended English Names), kurio sąrašus sudaro tarptautinė ornitologų sąjunga, ir jo internetinėje v12.1 versijoje išskiriamos 9 netikrųjų šelmeninių kregždžių genties rūšys (pilnas sąrašas žemiau):worldbirdnames.org / Swallows
 Cecropis semirufa (Sundevall, 1850) – Rusvakrūtė šelmeninė kregždė; labai platus arealas Afrikoje: tai beveik visa Užsachario Afrika, išskyrus žemyno pietvakarius.
 Cecropis senegalensis (Linnaeus, 1766) – Afrikinė šelmeninė kregždė; labai platus arealas Afrikoje: beveik visa Užsachario Afrika, išskyrus žemyno pietvakarius ir dalį rytų regionų.
 Cecropis abyssinica (Guérin-Méneville, 1843) – Mažoji šelmeninė kregždė; labai platus arealas Afrikoje: visa Užsachario Afrika.
 Cecropis cucullata (Boddaert, 1783) – Didžioji šelmeninė kregždė; arealas Afrikos žemyno pietvakariuose, pietuose, tai Angola, Namibija, Zimbabvė ir iki PAR pietinių regionų.
 Cecropis daurica (Laxmann, 1769) – Daūrinė šelmeninė kregždė; arealas Senajame Pasaulyje: Afrika, pietvakarių, pietų ir pietryčių Aziją bei Pietų Europa.
 Cecropis domicella (Heuglin, 1869); arealas Afrikoje: tai žemyno vakarai ir šiaurės centrinės srytys arba nuo Senegalo iki rytinio Sudano. Dalies ornitologų laikoma daūrinės šelmeninės kregždės (Cecropis daurica) vienu iš porūšių – Cecropis daurica domicella.
 Cecropis hyperythra (Blyth, 1849); arealas Pietų Azijos Šri Lankos saloje. Dalies ornitologų laikoma daūrinės šelmeninės kregždės (Cecropis daurica) vienu iš porūšių – Cecropis daurica hyperythra.Red-rumped Swallow Cecropis daurica. oiseaux-birds.com
 Cecropis striolata (Schlegel, 1844) – Rytinė šelmeninė kregždė; arealas Indijos subkontinento šiaurės rytuose ir tęsiasi per pietinę Kiniją į Pietryčių Aziją.
 Cecropis badia Cassin, 1853 – Rusvasturplė šelmeninė kregždė; Azijos žemyno Malakos pusiasalyje.

 Paplitimas Lietuvoje 
 Daūrinė šelmeninė kregždė (Cecropis daurica); Lietuvoje stebėta tik vieną kartą.ornitologija.lt / Daūrinė kregždė

 Galerija 

 Šaltiniai 

 Nuorodos 
 youtube.com / Red – rumped Swallow Collecting Nesting Material (Cecropis daurica) Μιλτοχελίδονο – Cyprus (video vaizdo įrašas darytas Kipre, kaip daūrinė šelmeninė kregždė renka lizdui lipdyti žemės gabaliukus)

Kategorija:Kregždiniai